stanford-oval/wikipedia huggingface dataset:
กองทุนการออมแห่งชาติ
แหล่งข้อมูลอื่น

เว็บไซต์ทางการ
| ด ค กหน่วยงานในสังกัดและหน่วยงานภายใต้การกำกับดูแลของกระทรวงการคลัง |
| --- | --- | --- |
| กรม |  สำนักงานรัฐมนตรี  สำนักงานปลัดกระทรวง  กรมสรรพากร  กรมธนารักษ์  กรมศุลกากร  กรมสรรพสามิต  กรมบัญชีกลาง  สำนักงานเศรษฐกิจการคลัง  สำนักงานคณะกรรมการนโยบายรัฐวิสาหกิจ  สำนักงานบริหารหนี้สาธารณะ  |  |
| รัฐวิสาหกิจ |  สำนักงานสลากกินแบ่งรัฐบาล  การยาสูบแห่งประเทศไทย  ธนาคารออมสิน  ธนาคารอาคารสงเคราะห์  ธนาคารเพื่อการเกษตรและสหกรณ์การเกษตร  ธนาคารเพื่อการส่งออกและนำเข้าแห่งประเทศไทย  ธนาคารพัฒนาวิสาหกิจขนาดกลางและขนาดย่อมแห่งประเทศไทย  ธนาคารอิสลามแห่งประเทศไทย  บรรษัทประกันสินเชื่ออุตสาหกรรมขนาดย่อม  โรงงานไพ่ กรมสรรพสามิต  องค์การสุรา กรมสรรพสามิต  บริษัท สหโรงแรมไทยและการท่องเที่ยว จำกัด  บริษัท ธนารักษ์พัฒนาสินทรัพย์ จำกัด  |  |
| องค์การมหาชน |  สำนักงานความร่วมมือพัฒนาเศรษฐกิจกับประเทศเพื่อนบ้าน (องค์การมหาชน)  |  |
| หน่วยงานอิสระ |  กองทุนบำเหน็จบำนาญข้าราชการ  กองทุนเงินให้กู้ยืมเพื่อการศึกษา  บรรษัทบริหารสินทรัพย์ไทย  บริษัท บริหารสินทรัพย์ กรุงเทพพาณิชย์ จำกัด (มหาชน)  บริษัท ทิพยประกันภัย จำกัด (มหาชน)  ธนาคารกรุงไทย จำกัด (มหาชน)  |  |
 หมวดหมู่
เบิร์ดมินิมาราธอน

เบิร์ดมินิมาราธอน เป็นอัลบั้มเพลงลำดับที่ 17 ของธงไชย แมคอินไตย์ โดยค่ายจีเอ็มเอ็ม แกรมมี่ ซึ่งมี พูนศักดิ์ จตุระบุล (อ๊อฟ บิ๊กแอส) เป็นผู้อำนวยการผลิตฝ่ายบริหาร โดยธงไชยทำงานร่วมกับ 8 ศิลปินรุ่นใหม่ ได้แก่ บิ๊กแอส, แสตมป์ - อภิวัชร์ เอื้อถาวรสุข, บูม บูม แคช, ลาบานูน, เก็ตสึโนวา, ยัวร์บอยทีเจ, โพลีแคต และอะตอม - ชนกันต์ รัตนอุดม วางแผงจำหน่ายวันที่ 20 กุมภาพันธ์ 2561 โดยมีลำดับการปล่อยซิงเกิล ดังนี้
1. เพลง Okay ดนตรีแนวฮิพฮอพ เผยแพร่ 24 พฤศจิกายน พ.ศ. 2560 ขับร้องโดย ธงไชย แมคอินไตย์ ร่วมร้องกับ ยัวร์บอยทีเจ เนื้อร้อง จิรายุทธ ผโลประการ, ศุภณัฐ เสวะกะ ทำนอง เรียบเรียง จิรายุทธ ผโลประการ โปรดิวเซอร์ ยัวร์บอยทีเจ
2. เพลง พริบตา ดนตรีแนวป๊อป เผยแพร่ 1 ธันวาคม พ.ศ. 2560 ขับร้องโดยธงไชย แมคอินไตย์ ร่วมร้องกับ อภิวัชร์ เอื้อถาวรสุข เนื้อร้อง ทำนอง  เรียบเรียง โปรดิวเซอร์อภิวัชร์ เอื้อถาวรสุข
3. เพลง ชีวิตเดี่ยว ดนตรีแนวป๊อป เผยแพร่ 12 มกราคม พ.ศ. 2561 ขับร้องโดยธงไชย แมคอินไตย์ ร่วมร้องกับ  เก็ตสึโนวา เนื้อร้อง ทำนอง ปณต คุณประเสริฐ เรียบเรียง เก็ตสึโนวา , พูนศักดิ์ จตุระบุล โปรดิวเซอร์ พูนศักดิ์ จตุระบุล
4. เพลง ผู้ต้องหา ดนตรีแนวร็อก เผยแพร่ 19 มกราคม พ.ศ. 2561 ขับร้องโดยธงไชย แมคอินไตย์ ร่วมร้องกับ  ลาบานูน เนื้อร้อง เหนือวงศ์ ทำนอง เมธี อรุณ เรียบเรียง ลาบานูน โปรดิวเซอร์ พงศศรัณย์ พุ่มทิพย์
5. เพลง กว่าจักรวาล ดนตรีแนวป๊อป เผยแพร่ 20 กุมภาพันธ์ พ.ศ. 2561 ขับร้องโดยธงไชย แมคอินไตย์ ร่วมร้องกับ ชนกันต์ รัตนอุดม คำร้อง/ ทำนอง ชนกันต์ รัตนอุดม เรียบเรียง ชนกันต์ รัตนอุดม,กวิน อินทวงษ์, กันต์ รุจิณรงค์  โปรดิวเซอร์ กันต์ รุจิณรงค์/ กวิน อินทวง เผยแพร่มิวสิกวีดีโอ 23 กุมภาพันธ์ 2561
6. เพลง พี่เปิดให้ ดนตรีแนวอิเล็กทรอนิกส์แดนซ์(EDM) เผยแพร่ 20 กุมภาพันธ์ พ.ศ. 2561 ขับร้องโดยธงไชย แมคอินไตย์ ร่วมร้องกับ   บูม บูม แคช  คำร้อง สุรชัย พรพิมานแมน, เหนือวงศ์ ต่ายประยูร ทำนอง BOTCASH เรียบเรียง Boom Boom Cashโปรดิวเซอร์ BOTCASH & Dano เผยแพร่มิวสิกวีดีโอ 2 มีนาคม 2561
7. เพลง กำแพง ดนตรีแนวดนตรีซาวด์ ซินธ์ป็อป เผยแพร่ 20 กุมภาพันธ์ พ.ศ. 2561 ขับร้องโดยธงไชย แมคอินไตย์ ร่วมร้องกับ โพลีแคต  คำร้อง/ ทำนอง รัตน จันทร์ประสิทธิ์ เรียบเรียง polycat โปรดิวเซอร์ รัตน จันทร์ประสิทธิ์ เผยแพร่มิวสิกวีดีโอ 23 มีนาคม 2561
8. เพลง สิ้นสุดคือจุดเริ่มต้น ดนตรีแนวสโลร็อก เผยแพร่ 20 กุมภาพันธ์ พ.ศ. 2561 ขับร้องโดยธงไชย แมคอินไตย์ ร่วมร้องกับ บิ๊กแอส  คำร้อง ขจรเดช พรมรักษา ทำนอง อภิชาติ พรมรักษา เรียบเรียง Big Ass
รายชื่อเพลง (เรียงตามซีดี)

| 0 | 1 | 2 | 3 | 4 |
| --- | --- | --- | --- | --- |
| เพลง | คำร้อง/ทำนอง | เรียบเรียง | ผู้ร่วมขับร้อง | โปรดิวเซอร์ |
| พี่เปิดให้ | คำร้อง สุรชัย พรพิมานแมน, เหนือวงศ์ ต่ายประยูร ทำนอง BOTCASH | Boom Boom Cash | บูม บูม แคช | BOTCASH & Dano |
| ผู้ต้องหา | เนื้อร้อง เหนือวงศ์  ทำนอง เมธี อรุณ | ลาบานูน | ลาบานูน | พงศศรัณย์ พุ่มทิพย์ |
| โอเค | เนื้อร้อง จิรายุทธ ผโลประการ,ศุภณัฐ เสวะกะ ทำนอง จิรายุทธ ผโลประการ | จิรายุทธ ผโลประการ | ยัวร์บอยทีเจ | จิรายุทธ ผโลประการ |
| ชีวิตเดี่ยว | ปณต คุณประเสริฐ | เก็ตสึโนวา & พูนศักดิ์ จตุระบุล | เก็ตสึโนวา | พูนศักดิ์ จตุระบุล |
พริบตา: อภิวัชร์ เอื้อถาวรสุข
| กำแพง | รัตน จันทร์ประสิทธิ์ | โพลีแคต | โพลีแคต | รัตน จันทร์ประสิทธิ์ |
| กว่าจักรวาล | ชนกันต์ รัตนอุดม | ชนกันต์ รัตนอุดม,กวิน อินทวงษ์, กันต์ รุจิณรงค์ | ชนกันต์ รัตนอุดม | กันต์ รุจิณรงค์, กวิน อินทวงษ์ |
| สิ้นสุดคือจุดเริ่มต้น | เนื้อร้อง ขจรเดช พรมรักษา ทำนอง อภิชาติ พรมรักษา | บิ๊กแอส | บิ๊กแอส | พูนศักดิ์ จตุระบุล |
กิจกรรม

แถลงข่าวเปิดตัวอัลบั้ม "เบิร์ดมินิมาราธอน" วันที่ 20 กุมภาพันธ์ 2561 ณ อาคารจีเอ็มเอ็ม แกรมมี่
ผลตอบรับ > อัลบั้ม

อัลบั้มเบิร์ดมินิมารธอน
อันดับ 1 " iTunes TOP 100 Thailand Music Chart - Real Time" ยอดดาวโหลดผ่านไอทูนส์ วันที่ 20 กุมภาพันธ์ 2561
อันดับ 1 "Best Sellers CD" อัลบั้ม Bird Mini Marathon Project (CD) Box Set ร้าน Boomerang ตั้งแต่ 20 กุมภาพันธ์ 2561 - 16 มีนาคม 2561 ซึ่งจำหน่ายในรูปของ Box Set ในราคา 599 บาท
อันดับ 2 "Best Sellers CD" อัลบั้ม Bird Mini Marathon Project (CD) ร้าน Boomerang ตั้งแต่ 22 กุมภาพันธ์ 2561 - 16 มีนาคม 2561 ซึ่งจำหน่ายในรูปของแผ่นซีดี ในราคา 199 บาท
ผลตอบรับ > มิวสิกวีดีโอ

YOUTUBE
1 ใน 12 Hits of the month "Lyric Video : เพลงพริบตา" เพลงสตริงฮิตประจำเดือน มกราคม 2018 โดย GMM GRAMMY
1 ใน 10 Hits of the month "Lyric Video : เพลงพริบตา" เพลงสตริงฮิตประจำเดือน กุมภาพันธ์ 2018 โดย GMM GRAMMY
1 ใน 10 Hits of the month "MV : เพลงผู้ต้องหา" เพลงสตริงฮิตประจำเดือน กุมภาพันธ์ 2018 โดย GMM GRAMMY
1 ใน 10 Hits of the month  "MV : เพลงชีวิตเดี่ยว" เพลงสตริงฮิตประจำเดือน มีนาคม 2018 โดย GMM GRAMMY
LINE TV
1 ใน 20 เพลงฮิตประจำเดือนพฤศจิกายน 2560 LINE TV "MV : เพลง OKAY"
1 ใน 20 เพลงฮิตประจำเดือนธันวาคม 2560 LINE TV "MV : เพลง พริบตา"
อันดับ 1 "Top 100 Now line TV" real time "Lyric Video : เพลงพริบตา" วันที่ 13 มกราคม 2561
อันดับ 2  "Top 100 Now line TV" real time "Lyric Video : เพลง OKAY" วันที่ 13 มกราคม 2561
อันดับ 3 "Top 100 Now line TV" real time "MV : เพลงชีวิตเดี่ยว" วันที่ 13 มกราคม 2561
ผลตอบรับ > ซิงเกิล

เพลง Okay
อันดับ 3 "Spotify Chart Thailand Daily" ประจำวันที่ 27 พฤศจิกายน 2560
อันดับ 2 "Top 20 iTunes Chart Thailand" ประจำวันที่ 2 ธันวาคม 2560
อันดับ 3 "Top 100 download *123" วันที่ 12 ของเดือนมีนาคม 2561
เพลง พริบตา
อันดับ 2 "Spotify Chart Thailand Daily" ประจำวันที่ 5 ธันวาคม 2560
อันดับ 1 "103.5 Chart One to Ten" ณ 8 มกราคม 2561
อันดับ 2 " iTunes TOP 100 Thailand Music Chart - Real Time" วันที่ 1 ธันวาคม 2561
อันดับ 1 "Top chart Mcot Korat 95.75" ประจำวันศุกร์ที่ 12 มกราคม 2561
อันดับ 1 "104.5 TOP AIR PLAY" ประจำวันเสาร์ที่ 3 กุมภาพันธ์ 2561
อันดับ 1 "IW Weekly Music Chart เพลงไทยสากล" ประจำสัปดาห์ที่ 5/2018
อันดับ 2 "Mcot 101.5 TOP 20 HIT" ระหว่าง 7 - 13 มกราคม 2561
อันดับ 1 "Top 10 Chart Music" คลื่อน 104.25 Chaing Mai ระหว่าง 7 - 13 มกราคม 2561
อันดับ 5 "Top 20 iTunes Chart Thailand" วันที่ 13 มกราคม 2561
อันดับ 6 " Top 30 Singles Chart Thailand (Asia)" วันที่ 22 มกราคม 2561
อันดับ 1 "94 Top 20 Hitz Chaing-mai" ประจำสัปดาห์ที่ 2 ของเดือนมกราคม 2561
อันดับ 1 "94 Top 20 Hitz Hat Yai" ประจำสัปดาห์ที่ 2 ของเดือนมกราคม 2561
อันดับ 1 "Top 100 download *123" ประจำสัปดาห์ที่ 3 ของเดือนมกราคม 2561
อันดับ 7 "IW Top 40 Thailand Music Chart February 2018
เพลง ชีวิตเดี่ยว
อันดับ 1 " iTunes TOP 100 Thailand Music Chart - Real Time วันที่ 12 มกราคม 2561
อันดับ 2 "TOP 100 Singles Chart today in Thailand" ประจำวันที่ 15 มกราคม 2561
อันดับ 2 "Spotify Chart Thailand Daily" ประจำวันที่ 15 มกราคม 2561
อันดับ 2 " Top 30 Singles Chart Thailand (Asia)" วันที่ 22 มกราคม 2561
อันดับ 1 "Mcot 101.5 TOP 20 HIT" ระหว่าง 19 - 24 กุมภาพันธ์ 2561
อันดับ 2 "Top 20 iTunes Chart Thailand" วันที่ 20 มกราคม 2561
อันดับ 2 "104.5 TOP AIR PLAY" ประจำวันเสาร์ที่ 24 มีนาคม 2561
อันดับ 3 "94 Top 20 Hitz Hat Yai" ประจำสัปดาห์ที่ 2 ของเดือนกุมภาพันธ์ 2561
อันดับ 1 "Top 100 download *123" ประจำสัปดาห์ที่ 2 ของเดือนกุมภาพันธ์ 2561
อันดับ 1 "BIG CHART TOP 20" ประจำวันที่ 4 มีนาคม 2561
อันดับ 3 "IW Weekly Music Chart เพลงไทยสากล" ประจำเดือนสัปดาห์ที่ 10/2018
อันดับ 14 "IW Top 40 Thailand Music Chart February 2018
เพลง ผู้ต้องหา
อันดับ 8 " iTunes TOP 100 Thailand Music Chart - Real Time วันที่ 20 มกราคม 2561
อันดับ 11 "Top 20 iTunes Chart Thailand" วันที่ 27 มกราคม 2561
อันดับ 24 "Spotify Chart Thailand Daily" ประจำวันที่ 23 มกราคม 2561
อันดับ 51 "104.5 TOP AIR PLAY" ประจำวันเสาร์ที่ 3 กุมภาพันธ์ 2561
อันดับ 22 " Top 30 Singles Chart Thailand (Asia)" วันที่ 29 มกราคม 2561
เพลง กว่าจักรวาล
อันดับ 9 " iTunes TOP 100 Thailand Music Chart - Real Time" วันที่ 21 กุมภาพันธ์ 2561
อันดับ 11 " Top 30 Singles Chart Thailand (Asia)" ประจำวันจันทร์ที่ 5 มีนาคม 2561
เพลง กำแพง
อันดับ 15 " iTunes TOP 100 Thailand Music Chart - Real Time" วันที่ 21 กุมภาพันธ์ 2561
อันดับ 1 " Gmember Chart TOP 100 song" วันที่ 10 มีนาคม 2561
เพลง สิ้นสุดคือจุดเริ่มต้น
อันดับ 25 " iTunes TOP 100 Thailand Music Chart - Real Time" วันที่ 21 กุมภาพันธ์ 2561
อันดับ 5 " Gmember Chart TOP 100 song" วันที่ 10 มีนาคม 2561
เพลง พี่เปิดให้
อันดับ 35" iTunes TOP 100 Thailand Music Chart - Real Time" วันที่ 21 กุมภาพันธ์ 2561
อันดับ 4 " Gmember Chart TOP 100 song" วันที่ 10 มีนาคม 2561
เภา เพียรเลิศ บริภัณฑ์ยุทธกิจ

| พลเอกเภา เพียรเลิศ บริภัณฑ์ยุทธกิจม> ป.ช., ม.ว.ม., ท.จ.ว., อ.ร. |
| --- | --- |


รัฐมนตรีว่าการกระทรวงการคลัง
ดำรงตำแหน่ง 17 ธันวาคม 2484 – 1 สิงหาคม 2487
นายกรัฐมนตรี: จอมพล ป. พิบูลสงคราม
ก่อนหน้า: หลวงประดิษฐ์มนูธรรม
ถัดไป: ควง อภัยวงศ์
ดำรงตำแหน่ง 8 ธันวาคม 2494 – 30 มีนาคม 2500
ก่อนหน้า: หลวงวิจิตรวาทการ
ถัดไป: นายวรการบัญชา (บุญเกิด สุตันตานนท์)
รัฐมนตรีว่าการกระทรวงเศรษฐการ
ดำรงตำแหน่ง 12 กุมภาพันธ์ 2478 – 19 สิงหาคม 2484
นายกรัฐมนตรี: จอมพล ป. พิบูลสงคราม
ก่อนหน้า: พลเรือตรี พระยาศรยุทธเสนี (กระแส ประวาหะนาวิน)
ถัดไป: พลเรือโท สินธุ์ กมลนาวิน
รัฐมนตรีว่าการกระทรวงเกษตราธิการ
ดำรงตำแหน่ง 29 พฤศจิกายน พ.ศ. 2494 – 6 ธันวาคม พ.ศ. 2494
นายกรัฐมนตรี: จอมพล ป. พิบูลสงคราม
ก่อนหน้า: พระช่วงเกษตรศิลปการ (ช่วง โลจายะ)
ถัดไป: พลเรือตรี หลวงยุทธศาสตร์โกศล (ประยูร ศาสตระรุจิ)
 
ข้อมูลส่วนบุคคล
เกิด: 10 พฤศจิกายน 2436 กรุงเทพมหานคร ราชอาณาจักรสยาม
เสียชีวิต: 3 เมษายน พ.ศ. 2513 (76 ปี)
คู่สมรส: คุณหญิงมากะริต บริภัณฑ์ยุทธกิจ (มากะริต ดว๊อต)
ลายมือชื่อ: 
ยศที่ได้รับการแต่งตั้ง
สังกัด: กองทัพบกไทย
ประจำการ: พ.ศ. 2464–2494
ยศ:  พลเอก

พลเอก เภา เพียรเลิศ บริภัณฑ์ยุทธกิจ (10 พฤศจิกายน พ.ศ. 2436 – 3 เมษายน พ.ศ. 2513) ราชบัณฑิตกิตติมศักดิ์ รัฐมนตรีว่าการกระทรวงการคลัง และ รัฐมนตรีว่าการกระทรวงพาณิชย์ ในสมัยรัฐบาลของจอมพล ป. พิบูลสงคราม
ประวัติ

พลเอก เภา เพียรเลิศ บริภัณฑ์ยุทธกิจ เดิมชื่อเภา เพียรเลิศ เกิดเมื่อวันศุกร์ที่ 10 พฤศจิกายน พ.ศ. 2436 ที่บ้านหน้าวัดอมรินทราราม ในคลองบางกอกน้อย จังหวัดธนบุรีในครั้งนั้น เป็นบุตรคนที่ 2 ของนายเพ็ชร์และนางส้มจีน เพียรเลิศ มีพี่น้องร่วมบิดามารดา 11 คน
จบการศึกษาชั้นประถมบริบูรณ์จากโรงเรียนวัดอมรินทราราม ชั้นมัธยมบริบูรณ์จากโรงเรียนสวนกุหลาบ แล้วเข้าศึกษาต่อในโรงเรียนนายร้อยทหารบก เมื่อ พ.ศ. 2449 และเมื่อ พ.ศ. 2452 ได้เดินทางไปศึกษาต่อ ณ ประเทศเยอรมัน แต่เนื่องจากเกิดสงครามโลกครั้งที่ 1 จึงต้องย้ายไปศึกษาและปฏิบัติงานในราชการกองทัพบก ที่ประเทศสวิตเซอร์แลนด์ และฝรั่งเศส ตามลำดับ โดยขณะนั้นมียศร้อยตรี (ร.ต.) ได้เป็นหนึ่งใน 19 นายทหารระดับสูงที่ทำหน้าที่ประสานงานระหว่างกองทัพไทยกับฝ่ายสัมพันธมิตร ที่เรียกว่า "กองทูตศึกสัมพันธมิตร" ที่นำโดย พลตรี พระยาพิไชยชาญฤทธิ (ต่อมาคือ พลโท พระยาเทพหัสดิน ) จนถึง พ.ศ. 2464 จึงได้เดินทางกลับประเทศไทย รับราชการทหารจนได้รับพระราชทานบรรดาศักดิ์เป็นพระบริภัณฑ์ยุทธกิจเมื่อวันที่ 19 มิถุนายน พ.ศ. 2472 และดำรงตำแหน่งพลาธิการทหารบกเมื่อวันที่ 26 พฤศจิกายน ปี พ.ศ. 2477 ขณะมียศเป็นพันเอก
ในเวลาต่อมาเมื่อรัฐบาลจะยกเลิกบรรดาศักดิ์ไทย พระบริภัณฑ์ยุทธกิจ ในฐานะรัฐมนตรีพร้อมด้วยคณะรัฐมนตรีชุดที่ 9 จึงลาออกจากบรรดาศักดิ์ โดยกลับไปใช้ราชทินนามเป็นนามสกุลได้ว่า บริภัณฑ์ยุทธกิจ เมื่อ พ.ศ. 2484ต่อมาได้รับโปรดเกล้าฯ พระราชทานยศให้เป็น พลตรี เมื่อวันที่ 16 ธันวาคม ปี พ.ศ. 2484 และรับโปรดเกล้าฯ ให้เป็นราชองครักษ์พิเศษในวันถัดมา
เข้าสู่วงการเมือง

ใน พ.ศ. 2478 ได้ดำรงตำแหน่งรัฐมนตรีว่าการกระทรวงเศรษฐการอีกตำแหน่งหนึ่ง หลังจากนั้นมีเหตุการณ์ที่ทำให้พ้นจากตำแหน่งและคืนสู่ดำรงตำแหน่งรัฐมนตรีว่าการกระทรวงเศรษฐการ กระทรวงการคลัง หรือกระทรวงพาณิชย์ ฯลฯ รวมถึงตำแหน่งต่าง ๆ ที่ต้องรับผิดชอบการเงินหรือการค้าของชาติเป็นระยะ ๆ ตามความเปลี่ยนแปลงทางการเมือง และได้รับพระราชทานยศทางทหารสูงขึ้นเป็นลำดับจนถึงชั้นพลเอก ใน พ.ศ. 2494
เมื่อวันที่ 29 พฤศจิกายน พ.ศ. 2494 เกิดรัฐประหาร ยุบคณะรัฐมนตรีและคณะรัฐประหารประกาศแต่งตั้งคณะบริหารประเทศเป็นการชั่วคราว พลเอก เภา เพียรเลิศ บริภัณฑ์ยุทธกิจ ดำรงตำแหน่งรัฐมนตรีว่าการกระทรวงเกษตราธิการในคณะบริหารดังกล่าว พลเอก เภา เพียรเลิศ บริภัณฑ์ยุทธกิจ จึงเป็นนายกสภามหาวิทยาลัยเกษตรศาสตร์โดยตำแหน่งในช่วงเวลานั้น ได้ขอจดทะเบียนนามสกุลใหม่ตามบรรดาศักดิ์ว่า บริภัณฑ์ยุทธกิจ ในปี พ.ศ. 2484
พลเอก เภา เพียรเลิศ บริภัณฑ์ยุทธกิจ ได้รับเลือกตั้งเป็นสมาชิกสภาผู้แทนราษฎรจังหวัดพระนคร 2 สมัย
พลเอก เภา เพียรเลิศ บริภัณฑ์ยุทธกิจ ได้รับแต่งตั้งเป็นรัฐมนตรีว่าการกระทรวงเศรษฐการ ในรัฐบาลของจอมพล ป.พิบูลสงคราม ในปี พ.ศ. 2500
ชีวิตส่วนตัวและวาระสุดท้าย

พลเอก เภา เพียรเลิศ บริภัณฑ์ยุทธกิจ สมรสกับคุณหญิงมาเกอริต บริภัณฑ์ยุทธกิจ (นางสาวมาเกอริต ดว๊อต) มีบุตรและบุตรบุญธรรม คือ เรืออากาศเอก กระจัง บริภัณฑ์ยุทธกิจ (ถึงแก่กรรม) นายอังกูร บริภัณฑ์ยุทธกิจ และนางวลัยวรรณ ติตติรานนท์ (บุตรบุญธรรม) พลเอก เภาเพียรเลิศ บริภัณฑ์ยุทธกิจ ถึงแก่อนิจกรรม เมื่อวันที่ 3 เมษายน พ.ศ. 2513 สิริอายุ 76 ปี 4 เดือน 24 วัน[ต้องการอ้างอิง] มีพิธีพระราชทานเพลิงศพเมื่อวันที่ 18 พฤศจิกายน พ.ศ. 2513 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เครื่องราชอิสริยาภรณ์

พลเอก เภา เพียรเลิศ บริภัณฑ์ยุทธกิจ ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่างๆ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2495 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2486 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2496 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2462 –  เครื่องราชอิสริยาภรณ์อันมีศักดิ์รามาธิบดี ชั้นที่ 4 อัศวิน (อ.ร.)
พ.ศ. 2462 –  เหรียญงานพระราชสงครามทวีปยุโรป
พ.ศ. 2477 –  เหรียญพิทักษ์รัฐธรรมนูญ (พ.ร.ธ.)
พ.ศ. 2470 –  เหรียญดุษฎีมาลา เข็มศิลปวิทยา (ร.ด.ม.(ศ))
พ.ศ. 2484 –  เหรียญช่วยราชการเขตภายใน การรบสงครามอินโดจีน (ช.ร.)
พ.ศ. 2474 –  เหรียญจักรมาลา (ร.จ.ม.)
พ.ศ. 2496 –  เหรียญรัตนาภรณ์ รัชกาลที่ 9 ชั้นที่ 2 (ภ.ป.ร.2)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2466 –  เหรียญชัย
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ฝรั่งเศส :
พ.ศ. 2464 –  เครื่องอิสริยาภรณ์เลฌียงดอเนอร์ ชั้นเชอวาลีเย
พ.ศ. 2461 –  เหรียญครัวค์เดอแกรร์
ไรช์เยอรมัน :
พ.ศ. 2484 –  เครื่องอิสริยาภรณ์อินทรีเยอรมัน ชั้นที่ 1
ญี่ปุ่น :
พ.ศ. 2485 –  เครื่องราชอิสริยาภรณ์มงคลรัตน์ ชั้นที่ 1
พยาธิใบไม้ในตับ

Fasciola hepatica
พยาธิใบไม้ในตับ (อังกฤษ: liver fluke) เป็นสิ่งมีชีวิตในกลุ่มเชิง polyphyletic ซึ่งเป็นหนอนตัวแบนชั้น trematode ในไฟลัม Platyhelminthes พยาธิใบไม้ในตับตัวเต็มวัยจะอาศัยอยู่ในตับของสัตว์เลี้ยงลูกด้วยนมหลายชนิด รวมถึงมนุษย์ด้วย โดยอาจอาศัยอยู่ในท่อน้ำดี ถุงน้ำดี หรือเนื้อตับก็ได้ พยาธิเหล่านี้กินเลือดเป็นอาหาร พยาธิตัวเต็มวัยจะวางไข่ออกมาในลำไส้
ตัวอย่างของพยาธิใบไม้ในตับเช่น
Clonorchis sinensis (the "Chinese liver fluke" or the "Oriental liver fluke")
Dicrocoelium dendriticum (lancet liver fluke)
Dicrocoelium hospes
Fasciola hepatica (พยาธิใบไม้ในตับแกะ)
Fascioloides magna (the "giant liver fluke")
Fasciola gigantica
Fasciola jacksoni
Metorchis conjunctus
Metorchis albidus
Protofasciola robusta
Parafasciolopsis fasciomorphae
Opisthorchis viverrini (Southeast Asian liver fluke)
Opisthorchis felineus (cat liver fluke).
Opisthorchis guayaquilensis
แหล่งค้นคว้าเพิ่มเติม

ชาติชาย มุกสง. (2562). “เรือนร่างท้องถิ่นอีสาน”: ประวัติศาสตร์การสร้างความเป็นอื่นและความเสี่ยงของการกินดิน โรคาพยาธิใบไม้ตับและมะเร็งท่อน้ำดีในภูมิภาคอีสาน. ใน กิตติพงษ์ ประพันธ์ (บก.), บทความสืบเนื่องจากการประชุมวิชาการระดับชาติ เวทีวิจัยมนุษยศาสตร์ไทย ครั้งที่ 13 “ภูมิภาคนิยม และท้องถิ่นนิยมสมัยใหม่ในโลกไร้พรมแดน” (น. 414-429). มปท: คณะมนุษยศาสตร์และสังคมศาสตร์ มหาวิทยาลัยมหาสารคาม, 2562.
ทุติยาภรณ์ ภูมิดอนมิ่ง และทวีศักดิ์ เผือกสม. (2562, พ.ค.-ส.ค.). ปาราสิตสถาปนา: พยาธิใบไม้ในตับและสงครามแห่งการรักษาในสังคมไทย. สงขลานครินทร์ ฉบับสังคมศาสตร์และมนุษยศาสตร์, 25(2), 159-211.
พยับหมอก

| พยับหมอก |
| --- | --- |

พยับหมอก

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Plumbaginales
วงศ์:: Plumbaginaceae
สกุล:: Plumbago
สปีชีส์:: P.  auriculata
ชื่อทวินาม
Plumbago auriculata Lam.

ชื่อพ้อง
 Plumbagidium auriculatum Lam.
พยับหมอก (อังกฤษ: cape leadwort, white plumbago; ชื่อวิทยาศาสตร์: Plumbago auriculata) หรือ เจตมูลเพลิงฝรั่ง เป็นพืชในวงศ์ Plumbaginaceae มีถิ่นกำเนิดในแอฟริกาใต้ เป็นไม้พุ่มขนาดเล็ก ลำต้นแตกกิ่งก้านเป็นพุ่มค่อนข้างโปร่ง ใบเป็นใบเดี่ยวเรียงสลับ รูปไข่กลับ กว้าง 3-4 เซนติเมตร ยาว 5-7 เซนติเมตร ปลายใบมน โคนใบเรียวแหลม ผิวใบด้านบนสีเขียวสด ผิวใบด้านล่างมีขนอ่อน สากระคายมือ ดอกสีขาวปนฟ้าอมเทา ออกเป็นช่อแบบช่อกระจุกแน่นที่ปลายกิ่ง กลางกลีบดอกคล้ายกับเป็นร่อง โคนเชื่อมติดกันเป็นหลอดเล็ก  มีรยางค์เล็กๆ ยื่นออกมา ปลายแยกเป็น 5 แฉก เมื่อบานเต็มที่กว้างประมาณ 3 เซนติเมตร
พยับหมอกนิยมปลูกเป็นไม้ประดับ ทุกส่วนของพยับหมอกมีสารพลัมบาจิน (En:plumbagin) ซึ่งมีคุณสมบัติต้านเชื้อจุลินทรีย์ ต้านมะเร็งและบำรุงหัวใจ แต่หากถูกผิวหนังจะทำให้พุพอง
ดูเพิ่ม

เจตมูลเพลิงแดง
เจตมูลเพลิงขาว
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ พยับหมอก
ข้อมูลที่เกี่ยวข้องกับ Plumbago auriculata ที่วิกิสปีชีส์
พยาบาลเวชศาสตร์ฟื้นฟู

พยาบาลเวชศาสตร์ฟื้นฟู (อังกฤษ: Rehabilitation Nurse) จัดเป็นหนึ่งในทีมงานเวชศาสตร์ฟื้นฟูที่สำคัญ ทำหน้าที่หลักคือการให้การพยาบาล ดูแลผู้ป่วยทางเวชศาสตร์ฟื้นฟูทั้งที่เป็นผู้ป่วยในและผู้ป่วยนอก เป็นผู้ที่ให้ความรู้แก่ผู้ป่วยและญาติ ติดตามผลการรักษาและรายงานให้แพทย์เวชศาสตร์ฟื้นฟูทราบเมื่อผู้ป่วยมีอาการเปลี่ยนแปลง รับคำสั่งการรักษาของแพทย์ และเป็นหนึ่งในแกนหลักในการเยี่ยมบ้านผู้ป่วยและการเข้าถึงผู้ป่วยในชุมชน นอกจากนี้ ยังทำหน้าที่ช่วยเหลือให้ผู้ป่วยได้ออกกำลังหรือปฏิบัติตามการรักษาอีกด้วย และทำหน้าที่อื่นๆที่ได้รับมอบหมาย
ที่มา

พยาบาลเวชศาสตร์ฟื้นฟูเป็นพยาบาลวิชาชีพที่สำเร็จการศึกษาจากคณะพยาบาลศาสตร์จากสถาบันอุดมศึกษา ได้รับใบประกอบโรคศิลปะสาขาการพยาบาล และเข้ามาทำงานที่หอผู้ป่วยเวชศาสตร์ฟื้นฟู หรือกลุ่มงานเวชกรรมฟื้นฟูของโรงพยาบาลนั้น สำหรับในประเทศไทยในปัจจุบัน ยังไม่มีการเปิดหลักสูตรอบรมพยาบาลเวชศาสตร์ฟื้นฟู แต่คาดว่าในอนาคตอันใกล้จะมีการฝึกอบรมเฉพาะทางอย่างแน่นอน เนื่องจากจะต้องรอบรู้ถึงขั้นตอน วิธีการ และรายละเอียดต่างๆของการฟื้นฟูสมรรถภาพ
ในต่างประเทศบางประเทศ เช่น อเมริกา มีการเปิดหลักสูตรอบรมพยาบาลเฉพาะทางสาขาเวชศาสตร์ฟื้นฟูแล้ว แต่ในหลายๆประเทศก็ยังไม่มีเช่นกัน
พินทุ์สุดา ตันไพเราะห์

| พินทุ์สุดา ตันไพเราะห์ |
| --- | --- |

สารนิเทศภูมิหลัง
ชื่อเกิด: พินทุ์สุดา ตันไพเราะห์
เกิด: 12 มกราคม พ.ศ. 2526 (41 ปี)  เขตบางกะปิ กรุงเทพมหานคร ประเทศไทย
อาชีพ: เน็ตไอดอล  นักแสดง   นางแบบ   พิธีกร
ปีที่แสดง: พ.ศ. 2543 - ปัจจุบัน
ผลงานเด่น: สยิว (2546)  ขุนกระบี่ ผีระบาด (2547)  อาถรรพ์แก้บนผี (2547)
ฐานข้อมูล
IMDb
พินทุ์สุดา ตันไพเราะห์ หรือ "บอลลูน" เป็น นักแสดง และนางแบบชาวไทย พินทุ์สุดาเข้าสู่วงการด้วยการถ่ายแบบนิตยสาร "แคตช์" (Katch) ของค่ายโดโจ ซิตี้ บอลลูนมีผลงานภาพยนตร์ที่มีชื่อเสียงคือ "สยิว" และ "ขุนกระบี่ ผีระบาด" เธอถูกขนานนามว่าเป็น "เน็ตไอดอลคนแรกของประเทศไทย"
ประวัติ

พินทุ์สุดา ตันไพเราะห์ ชื่อเล่น "บอลลูน" เกิดเมื่อวันที่ 12 มกราคม พ.ศ. 2526 เข้าวงการมาด้วยลุคน่ารักสวยใสจากนิตยสารแคตช์ (Katch) วัยรุ่นชื่อดังที่อยู่ในเครือเบเกอรี่มิวสิค เป็นลุคดาราวัยรุ่นทั่วไป เสื้อยืด ขาสั้น กับแฟชั่นริมทะเล จากนั้นเธอก็มีงานอื่น ๆ เช่นงานเอ็มวี คือเล่นเอ็มวีของ วง Jeffrey ในเพลง "พิซซ่าหน้าเธอ"
พินทุ์สุดา มีผลงานภาพยนตร์เรื่องแรกคือเรื่อง สยิว เมื่อปี พ.ศ. 2546 เธอรับบทเป็น หมวย นักศึกษาสาวสวย ผู้มากด้วยเสน่ห์และจริตจะก้าน อย่างถอนตัวไม่ขึ้น ซึ่งภาพยนตร์เรื่องนี้ทำให้เธอแจ้งเกิดในวงการบันเทิงได้ระดับหนึ่ง ต่อมาได้มีผลงานภาพยนตร์มากมาย เช่น เจ้าสาวผัดไทย, ขุนกระบี่ ผีระบาด, อาถรรพ์แก้บนผี ฯลฯ
ด้านผลงานเพลง บอลลูนเคยร้องเพลงลงอัลบั้ม คอนเนคชั่น ซึ่งเป็นโปรเจกต์พิเศษของค่ายเพลง คอนเนคชั่นเรคคอร์ด ของนักร้อง พีระ เทศวิศาล ในชื่อเพลง ฝุ่นเกาะหัวใจ
ภายหลังห่างหายจากวงการบันเทิง พินทุ์สุดาได้ไปศึกษาต่อ และในปีพ.ศ. 2559 กลับมาฮือฮาอีกครั้งกับการถ่ายแบบนิตยสารแนวเซ็กซี่
การศึกษา

พินทุ์สุดา สำเร็จการศึกษาระดับชั้นมัธยมศึกษาตอนต้นจากโรงเรียนเซนต์โยเซฟคอนเวนต์, ระดับชั้นมัธยมศึกษาตอนปลายจากโรงเรียนพระหฤทัยคอนแวนต์, ระดับอุดมศึกษา ปริญญาตรี คณะนิเทศศาสตร์ มหาวิทยาลัยรังสิต สาขาวิทยุโทรทัศน์ ปริญญาโท คณะนิเทศศาสตร์ มหาวิทยาลัยกรุงเทพ
ผลงาน > ภาพยนตร์

| ปี | เรื่อง | บทบาท |
| --- | --- | --- |
| พ.ศ. 2546 | สยิว | หมวย |
| พ.ศ. 2547 | อาถรรพ์แก้บนผี | หมวย |
| พ.ศ. 2547 | เจ้าสาวผัดไทย | อรัญญา |
| พ.ศ. 2547 | ขุนกระบี่ ผีระบาด | หลิว |
| พ.ศ. 2549 | ไฉไล | บอลลูน |
| พ.ศ. 2550 | เหยิน เป๋ เหล่ เซมากูเตะ | บอลลูน (สาวร้านคาราโอเกะ) |
| พ.ศ. 2552 | ผีตุ๋มติ๋ม | ลดา |
| พ.ศ. 2560 | 15+ iQกระฉูด | บอลลูน |
ผลงาน > ผลงานเพลง

เพลง "ฝุ่นเกาะหัวใจ" จากอัลบั้ม คอนเนคชั่น ของค่ายเพลง คอนเนคชั่นเรคคอร์ด
Balloon In Secret Adventure (DVD - VCD)
ผลงาน > ผลงานถ่ายแบบ

นิตยสารวัยรุ่น "Manga Katch" เล่มที่ 1 ฉบับปฐมฤกษ์ ปี 1999
นิตยสารวัยรุ่น "แคตช์" (Katch) เล่มที่ 6 ปี 1999
นิตยสารวัยรุ่น "แคตช์" (Katch) เล่มที่ 10 ปี 1999
นิตยสารวัยรุ่น "แคตช์" (Katch) เล่มที่ 5 ปี 2000
นิตยสารวัยรุ่น "Manga Katch" เล่มที่ 6 ปี 2000 ฯลฯ
ผลงาน > มิวสิกวิดีโอ

เพลง ใจให้ไป ของ วง Big 3 (พ.ศ. 2546)
เพลง PIZZA หน้าเธอ ของ Jeffrey (พ.ศ. 2547)
เพลง แม่งู...เอ๋ย ของ วงปลื้ม (พ.ศ. 2547)
เพลง Now I'm fall in love ของ JiggyFlish (พ.ศ. 2556)
เพลง เอ็มเอสเอ็น (MSN) ของ วง Helmetheads (พ.ศ. 2560)
ผลงาน > โฆษณา

พรีเซนเตอร์ สถาบันสอนคอมพิวเตอร์ Net design
โฆษณา ซาบีน่า เพอร์เฟคบรา
ผลงาน > ผลงานอื่น ๆ

ถ่ายปกนิตยสาร
งานพิธีกร
แหล่งข้อมูลอื่น

พินทุ์สุดา ตันไพเราะห์ ที่อินสตาแกรม
Manga Katch ฉบับปฐมฤกษ์
ส้มเช้ง สามช่า

| ส้มเช้ง สามช่า |
| --- | --- |
ชื่อเกิด: พงษ์พันธ์ พงษ์สุวรรณ
เกิด: 15 กันยายน พ.ศ. 2510 (57 ปี) อำเภอสวรรคโลก จังหวัดสุโขทัย ประเทศไทย
บุตร: 2 คน
อาชีพ: นักแสดง นักแสดงตลก พิธีกร นักร้อง ยูทูบเบอร์
ปีที่แสดง: พ.ศ. 2543–ปัจจุบัน
ผลงานเด่น: แก้ว - ระเบิดเถิดเทิง  โสภิตภิตา - โคกคูนตระกูลไข่  หน้าวัว - ไฉไล  เจ๊ส้ม - ปอบ อพาร์ตเมนต์
สังกัด: เวิร์คพอยท์ เอ็นเทอร์เทนเมนท์
บุญญาวัลย์ พงษ์สุวรรณ หรือ ส้มเช้ง สามร้อย (เกิด 15 กันยายน พ.ศ. 2510) เป็นนักแสดงตลกหญิงชาวไทย โดยเป็นน้องสาวของ เท่ง เถิดเทิง ได้รับฉายาว่า "ตลกสวย" มีบทบาทเด่นจากการเป็นพิธีกรรายการโทรทัศน์ของ บริษัท เวิร์คพอยท์ เอ็นเทอร์เทนเมนท์ จำกัด (มหาชน)
ประวัติ

บุญญาวัลย์ พงษ์สุวรรณ มีชื่อเดิมว่า "พงษ์พันธ์ พงษ์สุวรรณ" (ก่อนจะเปลี่ยนมาเป็น บุญญาวัลย์ ในภายหลัง) หรือ "พันธ์" เกิดที่ อำเภอสวรรคโลก จังหวัดสุโขทัย เป็นบุตรคนที่สี่จากพี่น้องหกคน และเป็นบุตรสาวคนโต เป็นบุตรของดิเรก พงษ์สุวรรณ กับ ภา พงษ์สุวรรณ โดยบุญญาวัลย์ เรียนจบชั้นประถมศึกษาปีที่ 6 จึงออกมาทำงานรับจ้างทั่วไปรวมถึงการแสดงลิเกรับคณะของญาติ โดยใช้ชื่อว่า "อำพันทอง ก้องฟ้า" ส้มเช้งเล่นลิเกอยู่หลายปี จนกระทั่งอายุได้ 17-18 ปี นับเป็นจุดพลิกผันในชีวิต โดยได้เข้ามาทำงานในกรุงเทพฯ คือเป็นนักร้องตามคาเฟ่ เมื่อมีงานเป็นหลักเป็นฐานแล้วจึงชักชวนพี่น้องเข้ามากรุงเทพฯ ร่วมถึง เท่ง เถิดเทิง พี่ชาย และได้ฝากฝังให้ได้เป็นตลกของคณะในคาเฟ่ ต่อมาส้มเช้งได้ทำธุรกิจอีกหลายต่อหลายอย่างก่อนเท่ง เถิดเทิง จะมีชื่อเสียงและตั้งคณะลิเกขึ้นมาและชักชวนให้ส้มเช้งมาแสดงลิเก
เริ่มอาชีพการแสดงด้วยการแสดงลิเกให้กับ "คณะครื้นเครง เท่ง เถิดเทิง" ซึ่งเป็นคณะของ เท่ง เถิดเทิง ต่อมาได้รับการเชิญชวนให้มาแสดงในฐานะทีมนักแสดงลิเกในช่วง "ละคร 3 ช่า" ในรายการ ชิงร้อยชิงล้าน ของบริษัท เวิร์คพอยท์ เอ็นเทอร์เทนเมนท์ จำกัด (มหาชน) เมื่อวันที่ 7 มิถุนายน 2543 จากนั้นจึงมาเป็นนักแสดงสมทบในช่วงละครอยู่หลายต่อหลายครั้งในนาม ส้มโอ นั่นถือเป็นจุดเปลี่ยนและพลิกผันในหน้าที่การของเธอในทางที่ดีขึ้น และเมื่อได้รับโอกาสครั้งใหญ่จากปัญญา นิรันดร์กุล ให้มาแสดงละครตลกในรายการร่วมกับ หม่ำ จ๊กมก, เท่ง เถิดเทิง และโหน่ง ชะชะช่า อย่างถาวร ตั้งแต่วันที่ 9 มกราคม 2545 และใช้ชื่อในวงการว่า ส้มเช้ง สามช่า ด้วยความสามารถหลากหลาย การแสดงตลกที่เรียกว่า ตลกหน้าตาย รวมถึงรูปร่างหน้าตาและส่วนสูง 172 ซม. ทำให้ส้มเช้งเป็นที่จดจำได้ไม่ยากจนแจ้งเกิดในฐานะตลกหญิงได้ในที่สุด
นอกจากรายการชิงร้อยชิงล้าน และก็ได้ร่วมแสดงซิตคอมต่าง ๆ ของเวิร์คพอยท์ เอ็นเทอร์เทนเมนท์ อย่าง ระเบิดเถิดเทิง รับบท แก้ว หญิงสาวหน้าตาขี้เหร่ ใส ซื่อ ไม่ฉลาด และ โคกคูนตระกูลไข่ รับบท โสภิตภิตา หัวหน้าเลขาประจำบริษัทที่ไม่ใส่ในการทำงาน สวย เซ็กซี่ มั่นใจสูง แต่งตัวจัด ชอบเอารัดเอาเปรียบผู้อื่น รวมถึงพิธีกรในรายการ ชัยบดินทร์โชว์ รวมกับ หม่ำ เท่ง โหน่ง อีกทั้งยังได้มีโอกาสโชว์เสียงร้องในการร้องเพลงเปิดช่วงในแบบบอร์ดเวย์ (Broadway) และบลูส์ (Blues) และการเป็นพิธีกรเต็มตัวในรายการ ชิงช้าสวรรค์